ജൂവലറിയില് നിന്നും ആഭരണം കവര്ന്ന പ്രതി പിടിയില് കൊട്ടാരക്കര: പുലമണ് ജംഗ്ഷനിലെ ഒരു ജൂവലറിയില് നിന്നും ഉടമയെ കബളിപ്പിച്ച് ആഭരണം കവര്ന്ന കേസിലെ പ്രതിയെ കൊട്ടാരക്കര പോലീസ് പിടികൂടി. നെടുമങ്ങാട് പാങ്ങോട്, പട്ടണം സബൂറ മന്സിലില് സുലൈമാനെ 47 ആണ് അറസ്റ്റ് ചെയ്തത്. കഴിഞ്ഞ 19 ന് പുലമണ് ജംഗ്ഷനില് പ്രവര്ത്തിക്കുന്ന ജൂവലറിയില് പ്രതി രണ്ട് സ്വര്ണമോതിരം ആവശ്യപ്പെട്ടു. ജൂവലറി ഉടമ മോതിരം തെരഞ്ഞു കൊടുക്കുന്നതിനിടയില് ഉടമയുടെ ശ്രദ്ധ തിരിച്ച് അവിടെനിന്നും 15,000 രൂപ വിലവരുന്ന സ്വര്ണമോതിരം മോഷ്ടിച്ചെടുത്ത് പകരം കൈയില് കരുതിയിരുന്ന ഗോള്ഡ് കവറിങ് ഉള്ള ചെമ്ബു മോതിരം കടയില് തിരികെ കൊടുത്തിട്ട് ഇപ്പോള് വേണ്ടന്ന വ്യാജേന കടയില് നിന്നും പോവുകയും ചെയ്തു. പിന്നീടാണ് താന് കബളിപ്പിക്കപ്പെട്ട വിവരം ഉടമ തിരിച്ചറിഞ്ഞത്. തുടര്ന്ന് പ്രതി കഴിഞ്ഞ ദിവസം വീണ്ടും ആഭരണം വാങ്ങാനെന്ന വ്യാജേന കടയില് എത്തുകയുണ്ടായി. കടയുടമ ആളിനെ തിരിച്ചറിഞ്ഞ് തടഞ്ഞുനിര്ത്തി വിവരം പോലീസിനെ അറിയിക്കുകയായിരുന്നു. ഉടന്തന്നെ സ്ഥലത്തെത്തിയ കൊട്ടാരക്കര പോലീസ് പ്രതിയെ അറസ്റ്റ് ചെയ്തു. പ്രതിയെ കോടതിയില് ഹാജരാക്കി റിമാന്ഡ് ചെയ്തു.